b'\n_START_ARTICLE_\nVodilna mapa\n_START_SECTION_\nZakonodaja\n_START_PARAGRAPH_\nVodilna mapa mora biti izdelana skladno s pravilnikom o projektni dokumentaciji. Pravilnik o projektni dokumentaciji to\xc4\x8dno dolo\xc4\x8da vsebino vodilne mape, katero se je potrebno striktno dr\xc5\xbeati in jo izdelati natan\xc4\x8dno tako, kot je napisano.\n_START_SECTION_\nVsebina\n_START_PARAGRAPH_\nVodilna mapa mora vsebovati podatke o projektu in podatke o udele\xc5\xbeencih (investitor) pri graditvi, kazalo vsebine vodilne mape, kazalo vsebine celotnega projekta, splo\xc5\xa1ne podatke o objektu in soglasij. Nujno morajo biti navedeni podatki o izdelovalcih projekta. Vsebovati pa mora \xc5\xa1e lokacijske podatke, izkaze in kopije pridobljenih soglasij ter soglasij za priklju\xc4\x8ditev. Investitor je lahko samo oseba, ki je lastnik zemlji\xc5\xa1\xc4\x8da, ki je vpisano v zemlji\xc5\xa1ko knjigo. Vodilno mapo izdela projektivno podjetje, ki se ukvarja s projektiranjem ali poobla\xc5\xa1\xc4\x8deni projektant z licenco, to pomeni da je vpisan v register poobla\xc5\xa1\xc4\x8denih arhitektov (ZAPS) ali pa v in\xc5\xbeenirsko zbornico Slovenije (IZS).\n_START_SECTION_\nZnanje\n_START_PARAGRAPH_\nPri izdelavi vodilne mape je potrebnega kar nekaj znanja iz podro\xc4\x8dja urejanja zemlji\xc5\xa1\xc4\x8d oz. zemlji\xc5\xa1ke knjige. Potrebno je imeti ob\xc4\x8dutek za umestitev objektov v prostor, saj ni vseeno kam se objekti umestijo. Konec koncev smo vsi zadovoljni, \xc4\x8de \xc5\xbeivimo v urejenem urbanem okolju. Eden izmed najbolj dolgotrajnih procesov pri izdelavi vodilne mape pa je pridobitev vseh potrebnih soglasij ali soglasij za priklju\xc4\x8ditev. To so v ve\xc4\x8dini najbolj dolgotrajni postopki, ki pa niso odvisni od projektantov samih temve\xc4\x8d od ljudi oz. slu\xc5\xbeb, ki so pristojne za izdajo le teh. Zakonodaja se sicer premika v smer, ki naj bi skraj\xc5\xa1ala postopke za pridobitev gradbenega dovoljenja vendar se v praksi \xc5\xa1e vedno zadeve zatikajo. Pri izdelavi vodilne mape pa \xc5\xa1e vedno prednja\xc4\x8dijo izku\xc5\xa1nje izdelovalca, saj dostikrat lahko s svojimi izku\xc5\xa1njami in znanjem pospe\xc5\xa1i izdelavo.'